
(პროექტი)
სახელმწიფო შესყიდვის შესახებ Nº
 (კონსოლიდირებული ტენდერი CON	______)

ქ. თბილისი	    	       2026 წელი

ერთი მხრივ, 	 		 შემდგომში „შემსყიდველი ორგანიზაცია“, წარმოდგენილი მისი 		 სახით და მეორე მხრივ, 	,  შემდგომში „მიმწოდებელი“, წარმოდგენილი მისი 	 სახით, ორივე ერთად წოდებული როგორც „მხარეები,“ „სახელმწიფო შესყიდვების შესახებ“ საქართველოს კანონის III1 თავისა და საქართველოს მთავრობის 2026 წლის 29 მაისის №239 დადგენილებით დამტკიცებული „ცენტრალიზებული შესყიდვის განხორციელების წესის და პირობების“ საფუძველზე, ვდებთ წინამდებარე ხელშეკრულებას შემდეგზე:



1.	ხელშეკრულებაში გამოყენებულ ტერმინთა განმარტებები

1.1. „ხელშეკრულება სახელმწიფო შესყიდვის შესახებ” (შემდგომში - „ხელშეკრულება“) – CON ------- სატენდერო დოკუმენტაციის საფუძველზე და მასში განსაზღვრული პირობების შესაბამისად, შემსყიდველ ორგანიზაციასა და მიმწოდებელს შორის დადებული წინამდებარე ხელშეკრულება, რომელიც ხელმოწერილია მხარეთა მიერ, თანდართული ყველა დოკუმენტით და ასევე მთელი დოკუმენტაციით, რომლებზეც ხელშეკრულებაში არის მინიშნებები;
1.2. „ხელშეკრულების ღირებულება“ - საერთო თანხა, რომელიც უნდა გადაიხადოს შემსყიდველმა მიმწოდებლის მიერ ხელშეკრულებით ნაკისრი ვალდებულების სრული და ზედმიწევნითი შესრულებისათვის;
1.3. „დღე“, „კვირა“, „თვე“ - კალენდარული დღე, კვირა, თვე, თუ წინამდებარე ხელშეკრულებით ან/და სატენდერო დოკუმენტაციით სხვა რამ არ არის განსაზღვრული;
1.4. „სამუშაო დღე“ - კალენდარული დღე შაბათის, კვირისა და საქართველოს კანონმდებლობით განსაზღვრული უქმე დღეების გარდა;
1.5. „შემსყიდველი“ - ორგანიზაცია, რომელიც ახორციელებს შესყიდვას ხელშეკრულებისა და სატენდერო დოკუმენტაციის პირობებით, აგრეთვე, საქართველოს კანონმდებლობის მიხედვით;
1.6. „მიმწოდებელი“ - იურიდიული/ფიზიკური პირი, რომელიც ახორციელებს საქონლის მიწოდებას თანმდევი მოსახურებით ხელშეკრულებისა და სატენდერო დოკუმენტაციის პირობების შესაბამისად;
1.7. „საქონელი“ - ხელშეკრულების მე-2 მუხლით გათვალისწინებული შესყიდვის ობიექტი;
1.8. „სატენდერო დოკუმენტაცია“ - 2026 წლის __ს გამოცხადებული კონსოლიდირებული ტენდერის (CON---------- ) სატენდერო დოკუმენტაცია, რომელიც შესაძლოა დანართის სახით ფიზიკურად არ დაერთოს წინამდებარე ხელშეკრულებას, მაგრამ წარმოადგენს მის განუყოფელ ნაწილს;
1.9. „სატენდერო კომისია“ – „სახელმწიფო შესყიდვების შესახებ“ საქართველოს კანონის 206 მუხლის მე-4 პუნქტისა და საქართველოს მთავრობის 2026 წლის 29 მაისის №239 დადგენილებით დამტკიცებული „ცენტრალიზებული შესყიდვის განხორციელების წესის და პირობების“ მე-6 მუხლის საფუძველზე შექმნილი სატენდერო კომისია. 



2.	ხელშეკრულების საგანი და შესყიდვის ობიექტი

2.1. წინამდებარე ხელშეკრულების საგანს წარმოადგენს პლანშეტური კომპიუტერების (ტაბლეტების) სახელმწიფო შესყიდვა, (CPV – 30200000; CPV - 302513200) სსიპ სახელმწიფო შესყიდვების სააგენტოს ვებ–გვერდზე გამოქვეყნებული CON--- სატენდერო დოკუმენტაციით, დანართებით, მიმწოდებლის სატენდერო წინადადებით გათვალისწინებული პირობებითა და ფასით.
2.2. შესყიდვის ობიექტს წარმოადგენს სატენდერო დოკუმენტაციის დანართი N1-ით დადგენილი ტექნიკური მახასიათებლების მქონე პლანშეტური კომპიუტერი (შემდგომში - საქონელი). 
2.3. შესყიდვის ობიექტის აღწერილობა, ტექნიკური მახასიათებლები განისაზღვრება დანართი N1-ით, ხოლო ერთეულის ღირებულებები - დანართი N2-ით. აღნიშნული დანართები წარმოადგენს ხელშეკრულების განუყოფელ ნაწილს.



3. ხელშეკრულების ღირებულება და ანგარიშსწორების პირობები

3.1. ხელშეკრულების ღირებულება შეადგენს --------- ლარს, დღგ-ს ჩათვლით.
3.2. ხელშეკრულების ღირებულება მოიცავს, როგორც მისაწოდებელი საქონლის ღირებულებას, ასევე წინამდებარე ხელშეკრულების შესრულებასთან დაკავშირებით მიმწოდებლის მიერ გაწეულ ყველა ხარჯს (მათ შორის, ადგილზე მიწოდებასთან დაკავშირებულ ხარჯს) და საქართველოს კანონმდებლობით გათვალისწინებულ გადასახადებს.
3.3. დაფინანსების წყარო: 20-- წლის ....
3.4. მიმწოდებელთან ანგარიშსწორება განხორციელდება უნაღდო ანგარიშსწორების ფორმით ეროვნულ ვალუტაში და მოიცავს საქართველოს კანონმდებლობით დადგენილ ყველა გადასახადს.
3.5. ანგარიშსწორება განხორციელდება 20-- წლის სახსრებით, მიწოდებული საქონლის შესაბამისად გაფორმებული შესაბამისი ინსპექტირების დასკვნის, გაფორმებული მიღება-ჩაბარების აქტისა და საქართველოს კანონმდებლობით დადგენილი შესაბამისი დოკუმენტების წარმოდგენიდან 10 (ათი) სამუშაო დღის განმავლობაში.
3.6. ანგარიშსწორება განხორციელდება მიმწოდებლის საბანკო რეკვიზიტებზე.


4.	საქონლის მიწოდების ადგილი, ვადა და ხარისხი

4.1. საქონლის მიწოდება უნდა განხორციელდეს ხელშეკრულების გაფორმებიდან არაუგვიანეს 45 (ორმოცდახუთი) კალენდარული დღის განმავლობაში.
4.2. მიმწოდებელი ვალდებულია საქონლის მიწოდება განახორციელოს საკუთარი ხარჯებით შემდეგ მისამართ(ებ)ზე:  -------.
4.3. მიმწოდებელი ვალდებულია განახორციელოს უფლებრივად და ნივთობრივად უნაკლო საქონლის მიწოდება ყველა საჭირო/სავალდებულო ნორმის, სტანდარტის, წესისა და მოთხოვნის დაცვით.
4.4. მიწოდებული საქონლის ხარისხი უნდა პასუხობდეს კონსოლიდირებული ტენდერის სატენდერო დოკუმენტაციითა და ხელშეკრულებით გათვალისწინებულ ყველა პირობას, მათ შორის წინამდებარე ხელშეკრულების დანართი N1-ით დადგენილ მოთხოვნებს.


5.	მხარეთა უფლება-მოვალეობები

5.1. მიმწოდებელი ვალდებულია:
ა) დაიცვას ხელშეკრულებით გათვალისწინებული ყველა პირობა და უზრუნველყოს წინამდებარე ხელშეკრულებითა და სატენდერო დოკუმენტაციით გათვალისწინებული ვალდებულებების ჯეროვნად შესრულება;
ბ) საკუთარი ხარჯებით უზრუნველყოს საქონლის შეუფერხებლად მიწოდება ხელშეკრულებით განსაზღვრული პირობების შესაბამისად დანიშნულების ობიექტზე და უზრუნველყოს თანმხლები დოკუმენტაციის წარმოდგენა. ამასთან, მიმწოდებელი იღებს ვალდებულებას, რომ მიწოდებული საქონელი შესაბამისობაში იქნება წინამდებარე ხელშეკრულებითა და კონსოლიდირებული ტენდერის სატენდერო დოკუმენტაციით განსაზღვრულ მოთხოვნებთან.
გ) უზრუნველყოს საქონლის შესაბამისობა სატენდერო დოკუმენტაციის მოთხოვნებსა და დანართი N1-ით დადგენილ ტექნიკურ მაჩვენებლებთან.
დ) შემსყიდველ ორგანიზაციას მიაწოდოს უფლებრივად და ნივთობრივად უნაკლო საქონელი.
ე) სათანადო გულისხმიერებითა და პასუხისმგებლობით ითანამშრომლოს შემსყიდველ ორგანიზაციასთან, განიხილოს მისი მოსაზრებები, პრეტენზიები და მიაწოდოს მოტივირებული წერილობითი პასუხი ყველა საკითხზე; 
ვ) წინამდებარე ხელშეკრულების შესრულების პროცესში წამოჭრილი ნებისმიერი საკითხი, მათ შორის გაუთვალისწინებელ ხელშემშლელ გარემოებებთან დაკავშირებით, დაუყოვნებლივ წერილობით ან ელექტრონული ფოსტის მეშვეობით ინფორმაცია მიაწოდოს შემსყიდველს შეფერხების ფაქტის, მისი შესაძლო ხანგრძლივობისა და გამომწვევი მიზეზების შესახებ;
ზ) შემსყიდველ ორგანიზაციაში დოკუმენტის უცხოურ ენაზე წარდგენის შემთხვევაში, მას დაურთოს საქართველოს კანონმდებლობით დადგენილი წესით შესრულებული თარგმანი ქართულ ენაზე. შემსყიდველი უფლებამოსილია, მოსთხოვოს მიმწოდებელს შესაბამისი დოკუმენტის ორიგინალის ან/და ნოტარიულად დამოწმებული ასლის წარმოდგენა, რომლითაც შესაძლებელი იქნება წარმოდგენილი დოკუმენტ(ებ)ის ნამდვილობის დადასტურება;
თ) საგარანტიო პერიოდის განმავლობაში უზრუნველყოს შესაბამისი მომსახურების გაწევა, ხელშეკრულებით განსაზღვრულ დანიშნულების ობიექტზე;
ი) ხელი შეუწყოს შემსყიდველს კონტროლის განხორციელებისას;
კ) უზრუნველყოს სატენდერო დოკუმენტაციითა და შემსყიდველთან გაფორმებული ხელშეკრულებით გათვალისწინებული სხვა ვალდებულებების შესრულება.



5.2. მიმწოდებელი უფლებამოსილია:
ა) მოსთხოვოს შემსყიდველს წინამდებარე ხელშეკრულებით ნაკისრი ვალდებულებების შესრულება. 
ბ) მოსთხოვოს შემსყიდველს მიწოდებული საქონლის ღირებულების ანაზღაურება წინამდებარე ხელშეკრულებით გათვალისწინებული პირობებით.
გ) გამოითხოვოს საბანკო გარანტია შემსყიდველი ორგანიზაციისგან, თუკი მიმწოდებელს შესრულებული აქვს ხელშეკრულებით გათვალისწინებული ყველა ვალდებულება.


5.3. შემსყიდველი ვალდებულია:
ა) უზრუნველყოს საქონლის მიღება ამ ხელშეკრულებით გათვალისწინებული პირობების დაცვით;
ბ) უზრუნველყოს საქონლის მიწოდების ვადების, ხარისხისა და მოცულობის შესაბამისობის კონტროლი ხელშეკრულებით განსაზღვრულ მოთხოვნებთან; 
გ) უზრუნველყოს ხელშეკრულების შესრულების კონტროლი;
დ) განახორციელოს ანგარიშსწორება ხელშეკრულებით განსაზღვრული ვადების დაცვით;
ე) შეასრულოს ხელშეკრულებითა და სატენდერო დოკუმენტაციით დაკისრებული ვალდებულებები;
ვ) სათანადო გულისხმიერებითა და პასუხისმგებლობით ითანამშრომლოს მიმწოდებელთან, განიხილოს მისი მოსაზრებები, პრეტენზიები და მიაწოდოს მოტივირებული წერილობითი პასუხი ყველა საკითხზე.

5.4. შემსყიდველი უფლებამოსილია:
ა) საქონლის მიღება-ჩაბარების დროს ჩაატაროს შემოწმება/კონტროლი მიწოდებული საქონლის ხარისხისა და რაოდენობის შესაბამისობის დადგენის მიზნით ხელშეკრულებასთან და N1 დანართთან;
ბ) შემსყიდველი უფლებამოსილია შესყიდვის ობიექტის მიმართ დადგენილ მოთხოვნებთან შესაბამისობის დადგენის მიზნით ხელშეკრულების მოქმედების განმავლობაში საკუთარი ხარჯებით, ნებისმიერ დროს ჩაატაროს კვლევა თავისი შეხედულებისამებრ.
გ) მოსთხოვოს მიმწოდებელს ხელშეკრულებითა და სატენდერო დოკუმენტაციით გათვალისწინებული მასზე დაკისრებული ვალდებულებების შესრულება.
დ) უარი განაცხადოს ხელშეკრულების პირობების დარღვევით მიწოდებული საქონლის ნაწილის ან მთლიანი მოცულობის მიღებაზე. მიმწოდებლის მოთხოვნის შემთხვევაში შემსყიდველი ორგანიზაციის წარმომადგენელმა წერილობით უნდა დაასაბუთოს პროდუქციის მიღებაზე უარის საფუძველი.


6.	ხელშეკრულების შესრულების კონტროლი

6.1. შემსყიდველი ორგანიზაცია ინსპექტირების ჯგუფის მეშვეობით ახდენს საქონლის მიწოდების ინსპექტირებას/კონტროლს.
6.2. ხელშეკრულების შესრულების კონტროლს ინსპექტირების ჯგუფი ახორციელებს სისტემატიურად, შემსყიდველის შეხედულებისამებრ.
6.3. შემსყიდველის მიერ საქონლის მიწოდების ვადების, ხარისხისა და მოცულობის ხელშეკრულების მოთხოვნებთან შესაბამისობის დადგენა და ხელშეკრულების პირობების შესრულების კონტროლი ხორციელდება პერიოდულად, როგორც საქონლის მიწოდების დროს, ისე ამ ხელშეკრულების მოქმედების მთელი პერიოდის განმავლობაში შემსყიდველის მოთხოვნათა შესაბამისად. ჩატარებული ინსპექტირების საფუძველზე გაფორმდება შესაბამისი შემოწმების აქტი, ინსპექტირების დასკვნა.
6.4. კონტროლის განხორციელების მიზნით შემსყიდველი ორგანიზაცია უფლებამოსილია მოსთხოვოს მიმწოდებელს დეტალური ინფორმაცია ხელშეკრულების შესრულების მიმდინარეობის ნებისმიერ ეტაპზე (მათ შორის საქონლის მიწოდებამდე), აღნიშნული ინფორმაცია შემსყიდველს უნდა წარედგინოს დაუყოვნებლივ გონივრულ ვადაში.
6.5. ინსპექტირების განხორციელებისას გამოვლენილი ნებისმიერი ხარვეზის ან/და ნაკლის აღმოჩენის შემთხვევაში, შემსყიდველი ვალდებულია დაუყოვნებლივ წერილობით ან/და სატელეფონო შეტყობინებით აცნობოს მიმწოდებელს აღმოჩენილი ხარვეზის, ნაკლის შესახებ და მოსთხოვოს ხარვეზის, ნაკლის გამოსწორება ან შეცვლა.
6.6. კონტროლის  შედეგად გამოვლენილი ნებისმიერი ნაკლის ან დეფექტის შესახებ შემსყიდველი დაუყოვნებლივ აცნობებს მიმწოდებელს წუნდების მიზეზების მითითებით.
6.7. მიმწოდებელი ვალდებულია საკუთარი ხარჯით უზრუნველყოს ინსპექტირების შედეგად გამოვლენილი ყველა ხარვეზის ან ნაკლის აღმოფხვრა.
6.8. მიმწოდებელი ვალდებულია საკუთარი რესურსებით უზრუნველყოს ხელშეკრულების პირობების შესრულების კონტროლის (ინსპექტირების) განხორციელებისათვის აუცილებელი პერსონალისა და ტექნიკური საშუალებების გამოყოფა, ასევე უზრუნველყოს საჭირო სამუშაო პირობები. იმ შემთხვევაში, თუ შემსყიდველი ორგანიზაცია ხელშეკრულების პირობების შესრულების კონტროლის მიზნით გამოიყენებს საკუთარ ან მოწვეულ პერსონალს, მის შრომის ანაზღაურებას უზრუნველყოფს თვითონ შემსყიდველი ორგანიზაცია.
6.9. მიმწოდებლის მიერ ხელშეკრულებით ნაკისრი ვალდებულებების შესრულების კონტროლს შემსყიდველის მხრიდან განახორციელებენ შემსყიდველი ორგანიზაციის თანამშრომლები, კერძოდ,_______________.
6.10. სსიპ „ცენტრალური შემსყიდველი ორგანო“ უფლებამოსილია, კომპეტენციის ფარგლებში, განახორციელოს ინსპექტირება და კონტროლი.


	
7.	საქონლის მიღება-ჩაბარების წესი

7.1. წინამდებარე ხელშეკრულებით გათვალისწინებული საქონლის მიღება წარმოებს მიღება-ჩაბარების აქტის სახით. მიღება-ჩაბარების აქტი ფორმდება წერილობითი ფორმით, მხარეთა უფლებამოსილი წარმომადგენლების ხელმოწერით.
7.2. საქონელი ჩაითვლება მიღებულად მხოლოდ მხარეებს შორის მიღება-ჩაბარების აქტის გაფორმების შემდგომ.
7.3. მიღება-ჩაბარების აქტის გაფორმების საფუძველს წარმოადგენს წინამდებარე ხელშეკრულების მე-6 მუხლით განსაზღვრული ინსპექტირების ჯგუფის დასკვნა.
7.4. შემსყიდველის მხრიდან საქონლის მიღებასა და მიღება-ჩაბარების აქტის ხელმოწერაზე უფლებამოსილი პირ(ებ)ი არიან -----------. მიმწოდებლის მხრიდან საქონლის მიღება-ჩაბარების აქტის ხელმოწერაზე უფლებამოსილი პირ(ებ)ი არიან ------.
7.5. შემსყიდველი უფლებამოსილია უარი განაცხადოს ხელშეკრულების პირობების დარღვევით მიწოდებული საქონლის ნაწილის ან მთლიანი მოცულობის მიღებაზე. მიმწოდებლის მოთხოვნის შემთხვევაში, შემსყიდველი ორგანიზაციის წარმომადგენელმა წერილობით უნდა დაასაბუთოს პროდუქციის მიღებაზე უარის საფუძველი.
7.6. იმ შემთხვევაში, თუ მიღება-ჩაბარების აქტის გაფორმების დღე ემთხვევა არასამუშაო დღეს, მაშინ მიღება- ჩაბარების აქტის გაფორმება შესაძლებელია განხორციელდეს მომდევნო სამუშაო დღეს, რაც არ ჩაითვლება მიმწოდებლის მხრიდან ვადის გადაცილებად.
[bookmark: _GoBack]

8.	ხელშეკრულების შესრულების შეფერხება

8.1. თუ ხელშეკრულების შესრულების პროცესში მხარეები წააწყდებიან რაიმე ხელშემშლელ გარემოებებს, რომელთა გამო ფერხდება ხელშეკრულების პირობების შესრულება, ამ მხარემ დაუყოვნებლივ უნდა გაუგზავნოს მეორე მხარეს წერილობითი შეტყობინება შეფერხების ფაქტის, მისი შესაძლო ხანგრძლივობის და გამომწვევი მიზეზების შესახებ. შეტყობინების მიმღებმა მხარემ, რაც შეიძლება მოკლე დროში უნდა აცნობოს მეორე მხარეს მის მიერ მიღებული გადაწყვეტილება აღნიშნულ გარემოებებთან დაკავშირებით.
8.2. იმ შემთხვევაში, თუ ხელშეკრულების პირობების შესრულების შეფერხების გამო მხარეები შეთანხმდებიან ხელშეკრულების პირობების შესრულების ვადის გაგრძელების თაობაზე, ეს გადაწყვეტილება უნდა გაფორმდეს ხელშეკრულებაში ცვლილების შეტანის გზით.


9.	გარანტია

9.1. მოწოდებულ საქონელზე, მიღება-ჩაბარების აქტის გაფორმების დღიდან უნდა ვრცელდებოდეს მწარმოებლის არანაკლებ 2 (ორი) წლიანი გარანტია.
9.2. მოწოდებულ საქონელზე, მიღება-ჩაბარების აქტის გაფორმების დღიდან უნდა ვრცელდებოდეს მიმწოდებლის გარანტია არანაკლებ 2 (ორი) წლის ვადით. საგარანტიო პერიოდში გამოვლენილი ნებისმიერი წუნის/დეფექტის აღმოფხვრა უნდა განხორციელდეს შეკეთების ან ახლით შეცვლის პირობით, შეკეთების შემთხვევაში, შემსყიდველის მხრიდან შეტყობინების მიღებიდან 10 (ათი) სამუშაო დღის განმავლობაში, ხოლო შეცვლის შემთხვევაში, შემსყიდველის მხრიდან შეტყობინების მიღებიდან 30 (ოცდაათი) კალენდარული დღის განმავლობაში. შეტყობინება შესაძლებელია განხორციელდეს სატელეფონო ან/და ელექტრონულ ფოსტაზე შეტყობინების გზით.




10.	ხელშეკრულების შესრულების უზრუნველყოფის გარანტია

10.1. ხელშეკრულების შესრულების უზრუნველყოფის მიზნით, მიმწოდებელი ვალდებულია ხელშეკრულების გაფორმებამდე წარმოადგინოს, CON	ტენდერის მოთხოვნათა დაცვით, ხელშეკრულების შესრულების უზრუნველყოფის უპირობო (გარანტიით გათვალისწინებული თანხა შემსყიდველმა უნდა მიიღოს ყოველგვარი დამატებითი განმარტებებისა და მტკიცებულებების წარდგენის გარეშე, პირველი მოთხოვნისთანავე) გამოუთხოვადი საბანკო  გარანტია, რომელიც წარმოადგენს ხელშეკრულების განუყოფელ ნაწილს.
10.2. ხელშეკრულების შესრულების უზრუნველყოფის უპირობო და გამოუთხოვადი საბანკო გარანტია წარმოდგენილი უნდა იქნას საქართველოს ეროვნული ბანკის მიერ ლიცენზირებული საბანკო დაწესებულებიდან ან სსიპ „საქართველოს დაზღვევის სახელმწიფო ზედამხედველობის სამსახურის" მიერ ლიცენზირებული სადაზღვევო კომპანიიდან, ეროვნულ ვალუტაში - ლარში.
10.3. ხელშეკრულების შესრულების უზრუნველყოფის უპირობო და გამოუთხოვადი საბანკო გარანტიის მოქმედების ვადა განისაზღვრება 20-- წლის --- (რიცხვი, თვე) ჩათვლით.
10.4. ხელშეკრულების შესრულების უზრუნველყოფის უზრუნველყოფის უპირობო და გამოუთხოვადი საბანკო გარანტიის ოდენობა განისაზღვრება ხელშეკრულების საერთო ღირებულების __%-ის ოდენობით. 
10.5. თუკი მიმწოდებელს შესრულებული აქვს ყველა ვალდებულება, იგი უფლებამოსილია შემსყიდველი ორგანიზაციიდან გამოითხოვოს საბანკო გარანტია.
10.6. მიმწოდებლის მიერ ხელშეკრულებით ნაკისრი ვალდებულების სრულად შესრულების შემდეგ, შემსყიდველი ორგანიზაცია ვალდებულია დაუბრუნოს საბანკო გარანტია წერილობითი მოთხოვნიდან 14 დღის განმავლობაში.
10.7. მიმწოდებლისაგან დამოუკიდებელი მიზეზების გამო ხელშეკრულების შეწყვეტის შემთხვევაში შემსყიდველი ვალდებულია მიმწოდებლის მოთხოვნიდან 14 დღის განმავლობაში დაუბრუნოს მას ხელშეკრულების შესრულების უზრუნველყოფის საბანკო გარანტია.
10.8. მიმწოდებლის მიერ წარმოდგენილ ხელშეკრულების შესრულების უზრუნველყოფის გარანტიაში არ უნდა იყოს მითითებული, რომ გარანტია მცირდება შესრულების პროპორციულად.
10.9. ხელშეკრულების შესრულების უზრუნველყოფის უპურობო და გამოუთხოვადი საბანკო გარანტია შემსყიდველ ორგანიზაციას წარედგინება მატერიალური დოკუმენტის ფორმით ან ელექტრონული დოკუმენტის ფორმით. (არარეზიდენტი პირის მიერ გაცემული ხელშეკრულების შესრულების გარანტია შემსყიდველ ორგანიზაციას წარედგინება მხოლოდ მატერიალური დოკუმენტის ფორმით).


11.	ხელშეკრულების პირობების შეუსრულებლობა და ხელშეკრულების შეწყვეტა

11.1. ფორს-მაჟორული პირობების გარდა, ხელშეკრულების დამდები მხარეების მიერ ხელშეკრულების პირობების შეუსრულებლობის ან/და დაგვიანებით შესრულების შემთხვევაში გამოიყენება საჯარიმო სანქციები; 
11.2. ხელშეკრულებით ნაკისრი ვალდებულებების შეუსრულებლობის შემთხვევაში, მიმწოდებელს დაეკისრება პირგადასამტეხლოს გადახდა ხელშეკრულების საერთო ღირებულების 10%-ის ოდენობით; 
11.3. ხელშეკრულებით ნაკისრი ვალდებულებების შესრულების ვადის, მათ შორის ხარვეზის აღმოფხვრის ან/და ნაკლის გამოსწორებისათვის განსაზღვრული ვადის გადაცილებისათვის, მიმწოდებელს დაეკისრება პირგასამტეხლოს გადახდა ყოველ ვადაგადაცილებულ დღეზე, ვადამოსული ვალდებულების შესაბამისი ღირებულების 0.1%- ის ოდენობით; 
11.4. ხელშეკრულებით გათვალისწინებული ვალდებულების ნაწილობრივ შეუსრულებლობის შემთხვევაში, თუ ნაწილობრივი შეუსრულებლობა ეხება მისაწოდებელი საქონლის მიუწოდებლობას და შემსყიდველ ორგანიზაციას აღარ გააჩნია აღნიშნული საქონლის წინამდებარე ხელშეკრულების ფარგლებში მიღების საჭიროება/ინტერესი, მიმწოდებელს, გარდა 11.3 პუნქტით გათვალისწინებული სანქციისა, დაეკისრება ჯარიმის გადახდა შესასრულებელი (ვადამოსული) ვალდებულების შესაბამისი ღირებულების 10%-ის ოდენობით; 
11.5. ხელშეკრულებით ნაკისრი ვალდებულებების შეუსრულებლობის ან/და არაჯეროვნად შესრულების (გარდა ზემოხსენებული შემთხვევებისა) შემთხვევაში მიმწოდებელს დაეკისრება ჯარიმის გადახდა ყოველ ჯერზე ხელშეკრულების ღირებულების 0.1%-ის ოდენობით; 
11.6. წინამდებარე ხელშეკრულების მიზნებიდან გამომდინარე, არ შეიძლება მიმწოდებელს დაეკისროს ერთდროულად 11.2. და 11.4. პუნქტებით გათვალისწინებული სანქციები; 
11.7. ხელშეკრულების შეწყვეტის შემთხვევაში, მიმწოდებელს, სხვა შესაბამის სანქციებთან ერთად (არსებობის შემთხვევაში), ჩამოერთმევა ხელშეკრულების შესრულების უზრუნველყოფის საბანკო გარანტია სრულად; 
11.8. შემსყიდველი უფლებამოსილია ანგარიშსწორებისას მიმწოდებელს გამოუქვითოს პირგასამტეხლოს სახით მასზე დარიცხული თანხა (შემსყიდველი შეატყობინებს წერილით ჯარიმის დაკისრების თაობაზე); 
11.9. საჯარიმო სანქციების გადახდა არ ათავისუფლებს ხელშეკრულების მხარეებს ძირითადი ვალდებულებების შესრულებისაგან.



12. ხელშეკრულების შეწყვეტა და ცვლილებების შეტანა

12.1. ხელშეკრულებაში ნებისმიერი ცვლილების, დამატების შეტანა შესაძლებელია მხოლოდ წერილობითი ფორმით მხარეთა შეთანხმების საფუძველზე;
12.2. ხელშეკრულებაში ცვლილების შეტანის საჭიროების შემთხვევაში, აღნიშნული უნდა შეთანხმდეს სატენდერო კომისიასთან. ამასთან, სატენდერო კომისიასთან შეთანხმებას არ საჭიროებს ის საკითხები, რომლებიც არც  სატენდერო დოკუმენტაციის პირობას წარმოადგენს და არც  პრეტენდეტის სატენდერო წინადადებით არის განსაზღვრული.
12.3. მიმწოდებლის მიერ კანონმდებლობით, CON…. კონსოლიდირებული ტენდერითა და წინამდებარე ხელშეკრულებით ნაკისრი ვალდებულებების შეუსრულებლობის ან/და არაჯეროვანი შესრულების შემთხვევაში, რომელი გარემოებების გათვალისწინებითაც შემსყიდველი ორგანიზაცია მიიჩნევს მიზანშეწონილად ხელშეკრულების შეწყვეტას, იგი მიმართავს სატენდერო კომისიას ხელშეკრულების შეწყვეტის თაობაზე საკითხის გადაწყვეტის მიზნით; 
12.4. სატენდერო კომისიის მიერ ხელშეკრულების შეწყვეტის შესახებ რეკომენდაციის გაცემის შემთხვევაში, შემსყიდველი ორგანიზაცია წყვეტს ხელშეკრულებას, რის შედეგადაც მიმწოდებელს დაეკისრება შემსყიდველი ორგანიზაციის სასარგებლოდ სატენდერო დოკუმენტაციითა და ხელშეკრულებით განსაზღვრული პირგასამტეხლოს გადახდა. 
12.5. ხელშეკრულების შეწყვეტა არ ათავისუფლებს მხარეს ხელშეკრულების შეწყვეტამდე წარმოშობილი ვალდებულებების შესრულებისაგან. 
12.6. წინამდებარე ხელშეკრულება შეიძლება ვადამდე შეწყდეს ორმხრივი წერილობითი შეთანხმებით ნებისმიერ დროს.
12.7. შემსყიდველს უფლება აქვს ცალმხრივად შეწყვიტოს ხელშეკრულების მოქმედება მიმწოდებლის გაკოტრების შემთხვევაში.
12.8. ხელშეკრულების შეწყვეტის შესახებ კომისიას უნდა ეცნობოს წერილობითი ფორმით შესაბამის ელექტრონულ ფოსტაზე: comp2026@cpb.gov.ge 



13. ფორს-მაჟორი

13.1. მხარეები არ არიან პასუხისმგებელნი თავიანთი ვალდებულების სრულ ან ნაწილობრივ შეუსრულებლობაზე, თუ ეს შეუსრულებლობა გამოწვეულია დაუძლეველი ძალით და აღნიშნული უშუალო ზემოქმედებას ახდენს წინამდებარე ხელშეკრულების შესრულებაზე. ხელშეკრულების შესრულების ვადა გადაიწევს შესაბამისი დროით, გარემოებათა დასრულების შემდეგ.
13.2. ფორს-მაჟორული გარემოებების დადგომის შემთხვევაში წინამდებარე ხელშეკრულების მხარემ, რომლისთვისაც შეუძლებელი ხდება ნაკისრი ვალდებულებების შესრულება, პირველი შესაძლებლობისთანავე უნდა გაუგზავნოს მეორე მხარეს წერილობითი შეტყობინება ასეთი გარემოებების და მათი გამომწვევი მიზეზების შესახებ. თუ შეტყობინების გამგზავნი მხარე არ მიიღებს მეორე მხარისაგან პასუხს, იგი თავისი შეხედულებისამებრ, მიზანშეწონილობისა და შესაძლებლობის მიხედვით აგრძელებს ხელშეკრულებით ნაკისრი ვალდებულებების შესრულებას და ცდილობს გამონახოს ვალდებულების შესრულების ისეთი ალტერნატიული ხერხები, რომლებიც დამოუკიდებელი იქნებიან ფორს-მაჟორული გარემოებებისაგან.
13.3. თუ სახელშეკრულებო ვალდებულებების მთლიანი ან ნაწილობრივი შეუსრულებლობის პირობები ფორს-მაჟორული მდგომარეობის გამო შეწყვეტენ წინამდებარე ხელშეკრულებას, მათ არ აქვთ კომპენსაციის მოთხოვნის უფლება.
13.4. ფორს-მაჟორული გარემოებების არსებობა დადასტურებულ უნდა იქნას საამისოდ უფლებამოსილი სახელმწიფო ორგანოს მიერ.


14. დავები და მათი გადაწყვეტის წესი

14.1. ხელშეკრულების მოქმედების პერიოდში წამოჭრილი ყველა დავა გადაიჭრება ურთიერთშეთანხმების გზით. შეთანხმების მიუღწევლობის შემთხვევაში, დავის გადასაწყვეტად მხარეები უფლებამოსილნი არიან მიმართონ სასამართლოს საქართველოს მოქმედი კანონმდებლობის შესაბამისად.



15.  სხვა პირობები

15.1. არც ერთ მხარეს არ აქვს უფლება გადასცეს მესამე პირს თავისი უფლებები და მოვალეობები, მეორე მხარის წერილობითი თანხმობის გარეშე.
15.2. შემსყიდველთან შეთანხმების გარეშე, პრეტენდენტს უფლება არ აქვს წინამდებარე ტენდერით გათვალისწინებული სამუშაოები ან მისი ნაწილი გადასცეს ქვეკონტრაქტორს.
15.3. მესამე პირთან ურთიერთობაში მხარეები მოქმედებენ თავიანთი სახელით, ხარჯებითა და რისკით.
15.4. ერთი მხარის მიერ მეორისგან მიღებული საქმიანობასთან დაკავშირებული მთელი ინფორმაცია ითვლება მკაცრად კონფიდენციალურად ამ შეთანხმების როგორც ხელშეკრულების მოქმედების ვადის განმავლობაში ასევე ხელშეკრულების მოქმედების ვადის გასვლის შემდგომ. მხარეები მიიღებენ ყველა აუცილებელ ზომას იმისათვის,     რომ არ დაუშვან მესამე პირებთან მიღებული ინფორმაციის გახმაურება.
15.5. ხელშეკრულება შედგენილია ქართულ ენაზე სამი თანაბარი იურიდიული ძალის მქონე ეგზემპლარად, ამასთან ორი ეგზემპლარი რჩება შემსყიდველთან ხოლო ერთი მიმწოდებელთან.



16. ხელშეკრულების მოქმედების ვადა

16.1. ხელშეკრულება ძალაში შედის მისი ხელმოწერის დღიდან და მოქმედებს 20-- წლის ჩათვლით, ხოლო საქონლის საგარანტიო პირობებით განსაზღვრულ ვალდებულებებზე ხელშეკრულება მოქმედებს გარანტიის ვადით.




17. მხარეთა იურიდიული მისამართები და რეკვიზიტები



შემსყიდველი:	მიმწოდებელი:


დანართი N1 - ტექნიკური აღწერილობა
დანართი N2 - ფასების ცხრილი

